รัชฟิล์มทีวี
รัชฟิล์ม ทีวี (English: Rush Film TV) เป็นห้างหุ้นส่วนจำกัด ผู้ผลิตรายการโทรทัศน์ และภาพยนตร์โทรทัศน์ของไทยในอดีต เริ่มก่อตั้งขึ้นเมื่อราวปี พ.ศ. 2508 ถึงปี พ.ศ. 2540 มีผู้บริหารคือ พันเอก พยุง (พึ่งศิลป์) ฉันทศาสตร์โกศล และ ชาญ มหสรรค์
เริ่มทำธุรกิจการขายอุปกรณ์ถ่ายทำภาพยนตร์ ซึ่งเป็นที่มาของชื่อ "รัชฟิล์ม" และผลิตรายการโทรทัศน์สารคดีท่องเที่ยว ต่อมาได้ติดต่อซื้อภาพยนตร์ชุดจากต่างประเทศ เช่น สหรัฐอเมริกา ฮ่องกง ญี่ปุ่น เข้ามาฉายทางสถานีวิทยุโทรทัศน์กองทัพบก(ช่อง 7 ขาว-ดำ, ช่อง 5)
รัชฟิล์มเริ่มสร้างภาพยนตร์ชุดระบบฟิล์ม 16 มม. ด้วยตนเองเพื่อฉายทางโทรทัศน์ในช่วงปี พ.ศ. 2510-พ.ศ. 2522 ผลงานที่สร้างชื่อเสียงคือ ชุมทางชีวิต, พิภพมัจจุราช และ หุ่นไล่กา มีโรงถ่ายทำรายการโทรทัศน์ของเอกชนเป็นแห่งแรกในประเทศไทย ตั้งอยู่ที่ซอยลาดพร้าว 64
ต่อมาได้ยกเลิกการผลิตภาพยนตร์โทรทัศน์เพื่อผลิตละครโทรทัศน์ด้วยระบบวิดีโอเทป แต่ไม่ประสบความสำเร็จเท่าที่ควร จึงหันมาผลิตรายการเกมโชว์ในช่วงเวลาไพรม์ไทม์ขึ้นในปี พ.ศ. 2527 คือ มาตามนัด ซึ่งเป็นที่กล่าวขวัญอย่างมาก จนถึงราวปี พ.ศ. 2540 ได้ยุติการผลิตรายการโทรทัศน์ทุกรูปแบบเนื่องจากสภาวะวิกฤติทางเศรษฐกิจ โดยผลงานที่ผ่านมาส่วนใหญ่ออกอากาศทางช่อง 5
ปัจจุบัน ยังไม่มีความชัดเจนในการดำเนินธุรกิจ แต่ในส่วนโรงถ่ายได้ถูกรื้อทิ้งไปแล้ว ขณะที่ทายาทรัชฟิล์ม คือ ละลิตา ฉันทศาสตร์โกศล ไปเป็นนักเขียนบทละครโทรทัศน์ให้กับช่อง 3 และ กันตนา[1]
ชุมทางชีวิต (2510) พิภพมัจจุราช (2511) เพื่อมาตุภูมิ (2511) หุ่นไล่กา (2512) สามใบเถา (2512) ทิวา-ราตรี (2512) เมืองลับแล (2513) 199 (2513) กังหันรัก (2513) นักสำรวจบันลือโลก (2513) ลูกทุ่งเสียงทอง (2514) ยอดหญิงดิ่งพสุธา (2514) เจ้าต๋องจอมยุ่ง (2514) สามสาววัยสวาท (2515) สาวเครือฟ้า (2516) มิติที่ 4 (2516) นางฟ้าจำแลง (2516) เฮฮาบ้าบอ (2516) ตลาดนิทาน (2516) เครือณรงค์ (2516) กากี (2516) หงส์เหิน (2517) แดนอาถรรพ์ (2517) ปาหนัน (2517) มนุษย์ฟองทะเล (2517) ฝันกลางฤดูฝน (2517) เหมือนคนละฟากฟ้า (2517) กนกนคร (2517) เวียงดาวราย (2517) มธุรสมืด (2517) ช้างเพื่อนรัก (2518) มนุษย์ (2518) ตะวันขึ้นที่อ่าวพังงา (2518) สนิมสังคม (2518) อนิลทิตา (2518) เกล็ดมรกต (2518) หอขวัญ (2519) บ่วงเสน่หา (2519) ปมด้อย (2519) ลูกกรอก (2519) ไปสู่ฉิมพลี (2519) แหวนสวาท (2520) ขายวิญญาณ (2520) รักในสายหมอก (2520) อิทธิพลรัก (2520) เพื่อแผ่นดินของเรา (2520) พิภพมัจจุราช 20 (2520) เรืองรุ้งระลึกชาติ (2520) ไฟสุมขอน (2520) อำนาจลึกลับ (2520)[2]
จอมเพชฌฆาต 707 (The man from U.N.C.L.E.) สหรัฐอเมริกา (2508) หนูน้อยบีเวอร์ สหรัฐอเมริกา (2508) โลมาเพื่อนแก้ว สหรัฐอเมริกา (2508) พยัคฆ์สาว 707 (The girl from U.N.C.L.E.) สหรัฐอเมริกา (2510) สายลับจอมเปิ่น สหรัฐอเมริกา (2512) อีสเซารา เสน่ห์นางทาส (Escrava Isaura) บราซิล (2520) เทพบุตรชาวดิน ฮ่องกง (2524) น้ำตาจระเข้ ฮ่องกง (2526) สงครามชีวิตโอชิน ญี่ปุ่น (2527-2528) แด่คุณครูที่รัก ญี่ปุ่น (2528) เออิชิสมองกล การ์ตูนญี่ปุ่น (2532) ฯลฯ
พิมพิลาไลย (2522, 2528) น้ำเซาะทราย ผู้กองยอดรัก ยอดรักผู้กอง น้ำผึ้งขม ในฝัน สี่แผ่นดิน ท้าวศรีสุดาจันทร์ จ้อนกับแดง จำเลยรัก ไฟโชนแสง ฝันกลางฤดูฝน เมียหลวง ข้างหลังภาพ เคหาสน์สีแดง สะใภ้สลัม ริษยา บาดาลใจ รอยหนาม ตลาดอารมณ์ ขอเพียงรัก ในม่านเมฆ สกุลกา ผู้กองอยู่ไหน เขยบ้านนอก วงเวียนชีวิต สิ้นสวาท เสื้อสีฝุ่น ทัดดาวบุษยา เปลวไฟในดวงดาว ทายาทท่านผู้หญิง หลงเงาจันทร์ มงกุฎเพชร มัจจุราชจำแลง น้ำตาทมิฬ นางสาวทองสร้อย เมื่อตะวันลับไม้ ความฝันของฐิตา ตะวันขึ้นที่อ่าวพังงา มนต์รักแม่สื่อ ฝันสลาย (2532) หุ่นไล่กา 38 (2538) ฯลฯ
มาตามนัด (2527-2538) น่ารักน่าลุ้น (2530-2539) โหด มัน ฮา เกมโชว์จากญี่ปุ่น (2531-2536) น้ำใจ (2538-2539) ลุ้นระเบิด (2539-2540) ยุทธภูมิกระทะเหล็ก (2539-2543 ภายหลังให้กันตนาดำเนินการทั้งหมด) แข่งกันก๊าก (2540) ฮาตามนัด เกมโชว์จากต่างประเทศ (2540)
หมวดหมู่:ผู้ผลิตรายการโทรทัศน์ หมวดหมู่:ผู้ผลิตรายการโทรทัศน์ในอดีต